Document ID: 32000R1482

Kommissionens forordning (EF) nr. 1482/2000
af 6. juli 2000
om supplering af bilaget til forordning (EF) nr. 2301/97 om optagelse af visse betegnelser i "Registeret over specificitetsattesteringer", der er omhandlet i Rådets forordning (EØF) nr. 2082/92 om specificitetsattestering af landbrugsprodukter og levnedsmidler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2082/92 af 14. juli 1992 om specificitetsattestering af landbrugsprodukter og levnedsmidler(1), særlig artikel 9, stk. 2, litra b), og
ud fra følgende betragtninger:
(1) Medlemsstaterne har i henhold til artikel 8 i forordning (EØF) nr. 2082/92 indsendt ansøgninger til Kommissionen om optagelse af betegnelser i registeret over specificitetsattesteringer.
(2) Anvendelse af angivelsen "garanteret traditionel specialitet" er forbeholdt de registrerede betegnelser.
(3) Kommissionen har modtaget flere indsigelser vedrørende betegnelserne "Leche certificada de Granja" og "Traditional Farmfresh Turkey", jf. artikel 7 i nævnte forordning, efter offentliggørelse af registreringsansøgningens vigtigste oplysninger i De Europæiske Fællesskabers Tidende(2).
(4) Kommissionen har i henhold til artikel 9, stk. 2, i forordning (EØF) nr. 2082/92 opfordret de berørte medlemsstater til at nå til enighed. Dette har imidlertid ikke været muligt, og det påhviler derfor Kommissionen at træffe afgørelse om registrering af betegnelserne.
(5) Der er ansøgt om den beskyttelse, der er fastsat i artikel 13, stk. 2, i nævnte forordning. Af de nævnte indsigelser fremgår det imidlertid, at anvendelsen af navnene er lovlig, almindelig udbredt og af økonomisk betydning for lignende produkter.
(6) Betegnelserne "Leche certificada de Granja" og "Traditional Farmfresh Turkey" er imidlertid berettiget til optagelse i "Registeret over specificitetsattesteringer" og til EF-beskyttelse efter artikel 13, stk. 1, i forordning (EØF) nr. 2082/92 som garanteret traditionel specialitet. Dette er ikke til hinder for, at betegnelserne fortsat kan anvendes med en varespecifikation, som adskiller sig fra den, der er beskyttet. Blot er der i så tilfælde ikke mulighed for at benytte EF-logoet og -angivelsen i forbindelse med mærkningen.
(7) Der er kun ansøgt om beskyttelse på spansk for betegnelsen "Leche certificada de Granja" og kun på engelsk for betegnelsen "Traditional Farmfresh Turkey", hvorfor der på etiketten ved markedsføringen af produktet i overensstemmelse med Rådets direktiv 79/112/EØF(3), senest ændret ved Kommissionens direktiv 1999/10/EF(4), om mærkning af levnedsmidler skal anføres følgende udtryk på de øvrige sprog: "Efter spansk tradition" eller "Efter britisk tradition", alt efter tilfældet, i umiddelbar nærhed af den pågældende betegnelse.
(8) Med hensyn til betegnelsen "Traditional Farmfresh Turkey" må i overensstemmelse med direktiv 79/112/EØF om mærkning af levnedsmidler mærkningen og især oplysningerne til forbrugerne under ingen omstændigheder kunne forveksles med de oplysninger, der skal anføres for at oplyse om de opdrætsmetoder, der omhandles i Kommissionens forordning (EØF) nr. 1538/91 af 5. juni 1991 om gennemførelsesbestemmelser til Rådets forordning (EØF) nr. 1906/90 om handelsnormer for fjerkrækød(5), senest ændret ved forordning (EF) nr. 1072/2000(6).
(9) Bilaget til nærværende forordning supplerer bilaget til Kommissionens forordning (EF) nr. 2301/97(7), senest ændret ved forordning (EF) nr. 2419/1999(8).
(10) De i denne forordning fastsatte foranstaltninger er i overensstemmelse med udtalelse fra Forskriftskomitéen for Specificitetsattesteringer -
UDSTEDT FØLGENDE FORORDNING:
Artikel 1
Bilaget til forordning (EF) nr. 2301/97 suppleres med de betegnelser, der er angivet i bilaget til nærværende forordning, og betegnelserne optages i "Registeret over specificitetsattesteringer", jf. artikel 9, stk. 1, i forordning (EØF) nr. 2082/92.
De beskyttes i henhold til artikel 13, stk. 1, i denne forordning.
Ved markedsføringen af produktet "Leche certificada de Granja" på andre sprog end spansk
- påtrykkes etiketten "Efter spansk tradition" på dansk (eller tilsvarende på de andre sprog).
Ved markedsføringen af produktet "Traditional Farmfresh Turkey" på andre sprog end engelsk
- påtrykkes etiketten "Efter britisk tradition" på dansk (eller tilsvarende på de andre sprog).
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. juli 2000.

Labels: 3
17
18
6